Nantai mendia

edo  Japoniako Honshu uhartearen erdialdeko sumendia da, 2.486 metroko altuera duena. Nikkō Parke Nazionalaren barnean dago Chūzenji aintziraren iparraldeko ertzean.

Aintzira 1.269 metrotara dago, beraz Nantai mendiak beste 1.200 metro inguruko desnibela dauka. Mendian sortzen diren errekek azpiko arroz soroak ur freskoz hornitzen dituzte.

 Erupzioak 
Nantai mendiak duela 20.000 urte erupzio handia izan zuen eta laba etorriek Daiya ibaia blokeatu zutenean Chūzenji aintzira eratu zen. Aintzirak gaur egun oraindik daukan hustubide nagusia 97 metrotako garaiera duen Kegon ur-jauzia da.

Azken erupzioa duela 7.000 urte gertatu bazen ere Japoniako Meteorologia Agentziak sumendi aktibo izenda dezaten proposatu du.

 Mendi sakratua 
782an Shōdō Shōnin monjeak igo zuen lehen aldiz. Ordutik mendi sakratua izan da. Nantai-san izenak "mendi maskulinoa" esan nahi du eta barrenean dagoen Futarasan santutegian itxura falikodun harriak daude. Hori gutxi balitz, 1872 arte emakumeek debekatua zuten Nantai mendira joatea eta zaldi eta behientzat ere itxita egon zen.

 Ekintzak 
Uztailaren 31an ehundaka erromesek Nantai mendiaren gailurrera igotzen dute gauez bertatik egunsentia ikusteko. Diotenez eguradi garbia dagoen egunetan Ozeano Barea ere ikus daiteke, 100 km mendebaldera dagoena.

 Iruditegia 

 Kanpo estekak 

Kategoria:Tochigi prefektura
Kategoria:Japoniako sumendiak
Kategoria:Pleistozenoko estratosumendiak
Kategoria:Holozenoko estratosumendiak
Kategoria:Bimilakoak
Kategoria:Japoniako mendi sakratuak
Kategoria:Sumendi aktiboak